बुकायो साका

बुकायो साका (; 5 सितम्बर 2001) इंग्लैंड के एक पेशेवर फुटबॉल खिलाड़ी हैं जो प्रीमियर लीग क्लब आर्सेनल एफ सी और इंग्लैंड की राष्ट्रीय टीम के लिए राइट विंगर के रूप में खेलते हैं। उन्हें दुनिया के सर्वश्रेष्ठ विंगर्स में से एक माना जाता है।

साका ने अपना पूरा क्लब करियर आर्सेनल के साथ बिताया है, जहाँ उन्होंने एक एफए कप और दो एफए कम्युनिटी शील्ड जीते हैं। वे धीरे-धीरे आर्सेनल के सबसे प्रभावशाली खिलाड़ियों में से एक बन गए हैं। 2020-21 और 2021-22 दोनों सीज़न के बाद उन्हें आर्सेनल के प्लेयर ऑफ़ द सीज़न के रूप में नामित किया गया था।

अक्टूबर 2020 में सीनियर टीम में पदार्पण करने से पहले साका ने विभिन्न युवा स्तरों पर इंग्लैंड का प्रतिनिधित्व किया था। वो 2022 फीफा विश्व कप में इंग्लैंड की टीम और यूईएफए यूरो 2020 में उपविजेता रही इंग्लैंड की टीम का हिस्सा थे।

प्रारंभिक जीवन
बुकायो साका का जन्म 5 सितंबर 2001 को ईलिंग, ग्रेटर लंदन में योरूबा नाइजीरियाई माता-पिता, एडेनिके और योमी साका के घर में हुआ था। उनका नाम "बुकायो" दक्षिणी नाइजीरिया में बोली जाने वाली योरुबा भाषा से आया है, जिसका अर्थ है "खुशी बढ़ाना"।

क्लब कैरियर
पहले वाटफोर्ड की युवा टीम से खेलने के बाद, साका सात साल की उम्र में आर्सेनल की हाले ​​एंड अकादमी में शामिल हो गए थे। 17 साल की उम्र में साका ने आर्सेनल के साथ अंडर-23 टीम में शामिल होने के लिए एक पेशेवर अनुबंध पर हस्ताक्षर किए।

सन्दर्भ

बाहरी कड़ियाँ

प्रोफ़ाइल आर्सेनल एफसी वेबसाइट पर 
प्रोफ़ाइल फुटबॉल एसोसिएशन की वेबसाइट पर

श्रेणी:2001 में जन्मे लोग
श्रेणी:जीवित लोग
श्रेणी:फुटबॉल खिलाड़ी
श्रेणी:इंगलैंड के फुटबॉल खिलाड़ी